Takimi i FMN-së shton shqetësimet për një luftë monetare
Disa vende në zhvillim po shtrëngojnë politikat monetare në përgjigje të rritjes ekonomike
Ndërsa vendet dalin nga recesioni, është bërë e qartë se disa prej tyre po mëkëmben më shpejt sesa të tjerat. Në raportin e tij të fundit, Fondi Monetar Ndërkombëtar thotë se rritja në vendet e zhvilluara do të vazhdojë të jetë e ngadaltë – ndërsa ekonomitë me rritje të shpejtë, veçanërisht në Azi po lulëzojnë. Javën e kaluar, presidenti i Bankës Botërore Robert Zellik paralajmëroi se kjo po shkakton fërkime. Dështimi i ministrave të financave për të gjetur zgjidhje javën e kaluar në Uashington ka thelluar ndarjen. Drejtori i FMNsë Dominil Shtraus-Kan. Shtetet e Bashkuara për shembull fajësojnë mbajtjen e juanit në vlerë të ulët për disbalancën tregëtare me Kinën. Vende si Japonia dhe Brazili kanë kërcënuar të ulin vlerën e monedhës për të fituar avantazh në eksporte. Ekonomisti Tobi Nandl thotë se ky është një problem i madh pa zgjidhje të lehtë. Mes tyre është Kina. Pekini ka premtuar fleksibilitet më të madh në vlerësimin e juanit. Por kryeministri Uen Gjiabao tha se kjo nuk do të ndodhë brenda natës. Ekspertët thonë se mosmarrëveshjet valutore janë shtuar ndërsa udhëheqësit botërorë përgatiten për takimin e G-20 në Korenë e Jugut. Nandle thotë se paralajmërimi i Brazilit mund të bëhet realitet. "Nëse nuk ka marrëveshje deri më 12 nëntor, ministri brazilian i financave mund të veprojë dhe kjo mund të sjellë një luftë monetare", thote zoti Nandl. Qeveritë mund të ulin vlerën e monedhës së tyre në mënyra të ndryshme – që nga dhënia e mundësive që bankat të vendosin kufi në nivelin e këmbimit e deri tek blerja e valutave të huaja. Ekonomistët thonë se luhatjet që rezultojnë nga këto praktika do të kenë ndikime serioze mbi tregëtinë, duke i bërë vendet të vendosin tarifa shtesë. Ligje të tilla do të dëmtonin tregtinë dhe do të vononin mëkëmbjen ekonomike.